
Riigihanke “Pakendijäätmete kogumise konteinerite ostmine”
avatud hankemenetluse tulemuste kinnitamine

1. ASJAOLUD JA MENETLUSE KÄIK 
Narva Linnavalitsus võttis 16.07.2008.a. vastu korralduse nr 925-k, millega kiideti heaks Narva Linnavalitsuse Linnavara- ja Majandusameti poolt riigihanke „Pakendijäätmete kogumise konteinerite ostmine“ avatud hankemenetluse algatamine hanketeate (viitenumber 107347) esitamisega riiklikule riigihangete registrile.
30.07.2008.a. toimus Narva Linnavalitsuse 29.12.2005.a korraldusega nr 1400-k moodustatud Narva Linnavalitsuse Riigihangete komisjoni koosolek, millel avati konkursipakkumistega pakendid. 07.08.2008.a. Riigihangete komisjon kvalifitseeris pakkujad ja tunnistas kõik pakkumused vastavaks hankedokumentides esitatud nõuetele. 
Vastavalt riigihanke “Pakendijäätmete kogumise konteinerite ostmine” hankedokumentide punktis 15.2. sätestatule hankija võrdleb ja hindab pakkumusi pakkumuse maksumuse järgi. Edukaks tunnistatakse madalaima maksumusega pakkumus. Lähtudes pakkumuse maksumusest otsustas riigihanke komisjon, vastavaks tunnistatud pakkumuste hindamise järgselt, teha Narva Linnavalitsusele ettepaneku tunnistada edukaks Osaühing GEOS TEK (registrikood: 10854602) poolt esitatud pakkumus kui kõige madalama hinnaga pakkumus.  

Lähtudes ülaltoodust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Linnavalitsuse Linnavara- ja Majandusameti Kommunaalmajandusosakonna keskkonnateenistuse peaspetsialist Arina Koroljova avatud hankemenetluse tulemused Narva Linnavalitsusele kinnitamiseks.
2. ÕIGUSLIKUD JÄRELDUSED 
Riigihangete seaduse § 50 lõike 3 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktile 1 esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. OTSUS
3.1. Kinnitada riigihanke “Pakendijäätmete kogumise konteinerite ostmine” (riigihanke viitenumber: 107347) avatud hankemenetluse tulemused.
3.2. Tunnistada edukaks Osaühing GEOS TEK (registrikood: 10854602) poolt esitatud pakkumus kui kõige madalama maksumusega pakkumus.

4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus asjaosalistele teatavaks.
4.2. Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras.
4.3. Korraldus jõustub seadusega sätestatud korras.

